Prečítané leto na pobočkách petržalskej knižnice

august/2021

Pobočka Turnianska 10

**O jaskyniach** *(2. august - 8. august)*

Čítanie z knihy „Pesledný permoník“, povieme si, ako sa ťažilo zlato a striebro v Banskej Štiavnici a Kremnici, zahráme kartovú hru Sabotér (kartová hra pre deti o vykopaní zlata) a deti si môžu vyrobiť malých papierových permoníkov, ktorí strážia zlato a striebro v baniach.

Podujatie bude realizované v **stredu 4.8. 2021** **o 10.00 h.** v dopoludňajších hodinách.

**O piknikoch** *(16. august - 22. august)*

Čítanie z knihy o slávnej Pippi Dlhej Pančuche, zamyslíme sa, čo by sme si zobrali na piknik alebo aj na opustený ostrov ako Pippi a jej kamaráti. Budeme sa rozprávať o letných zábavách, a v čitárni pobočky si s deťmi urobíme nezvyčajný piknik na dekách.

Podujatie bude realizované v **stredu 18.8. 2021 o 10.00 h.** v dopoludňajších hodinách.

**O vytrvalosti** *(23. august - 29. august)*

Čítania z rôznych kníh o bádateľoch, športovcoch, vynálezcoch a pripravili sme aj podujatie, ktoré s názvom „ Vynálezcovia“.

Podujatie bude realizované v **stredu 25.8. 2021 o 10.00 h.** v dopoludňajších hodinách.

Pobočka Vyšehradská 27

**O hradoch***(9. august - 15. august)*

Čítanie z knižky Zuzany Boďovej Bojazlivé strašidielko a pre staršie deti je pripravené čítanie povestí z knihy Hrady pre deti (čítanie kníh bude prispôsobené veku návštevníkov). Na záver si deti vyrobia malé strašidielka.

Podujatie bude realizované vo **štvrtok 12.8. 2021** v dopoludňajších hodinách

Pobočka Prokofievova 5

**Prečítané leto v kahoot! kvíz**

Vyskúšajte nový kahoot! kvíz. Každý týždeň nová téma, nová šanca. Určený je pre deti, ktoré už čítajú, pomáhať môžu samozrejme aj rodičia. Kvíz je možné vyplniť u nás na PC, doma na PC alebo na svojom smartphone. Víťaz získa darček.

**O jaskyniach** *(2. august - 8. august)*

Vytvoríme jaskyňu a budeme si čítať z knihy o Bertilovi a čo za čudo žilo v jaskyni a akú zlobu robilo. Aké jaskyne sa na Slovensku oplatí navštíviť a aký je rozdiel medzi stalgnitom a stalagtitom.

Podujatie bude realizované v **stredu 4.8. 2021 o 10.00h.** v dopoludňajších hodinách.

**O hradoch***(9. august - 15. august)*

Postavíme hrad, vyrobíme helmu, meč, korunu a usporiadame rytiersky turnaj. Rozprávka o hradoch nebude chýbať.

Podujatie bude realizované v **stredu 11.8. 2021 o 10.00h.** v dopoludňajších hodinách.

**O piknikoch** *(16. august - 22. august)*

Nenechajte si ujsť rozprávkový čitateľský piknik.

Podujatie bude realizované v **stredu 18.8. 2021 o 10.00 h.** v dopoludňajších hodinách.

**Preukazy letných knihomoľov**

Ako každé leto, môžu detskí čitatelia zbierať nálepky za prečítané knihy počas dvoch letných mesiacov.

Za určitý počet bodov získavajú drobné motivačné odmeny a absolútny víťaz dostane knihu.

Pobočka Vavilovova 24

**O jaskyniach** *(2. august - 8. august)*

Over si svoje vedomosti o jaskyniach – pripravili sme si krátky vedomostný kvíz, vyrobíme si netopiera a prečítame si z knihy Jozefa Horáka: Zlatá jaskyňa

**O hradoch***(9. august - 15. august)*

Vyrobíme si z kartónu miniatúrny hrad pre princezné, víly a škriatkov a prečítame si povesti o hradoch a zámkoch.

**O piknikoch** *(16. august - 22. august)*

Na terase pred pobočkou sa zahráme spoločenské hry, budeme kresliť kriedou a prečítame si rozprávky.

Pobočka Furdekova 1

**O jaskyniach** *(2. august - 8. august)*

Pomocou knihy Poďme objavovať  Slovensko si predstavíme najzaujímavejšie výletné miesta na Slovensku. Povieme si, kde nájdeme jaskyne, čím sú výnimočné a čo alebo koho v nich môžeme stretnúť... A možno sa nám podarí nájsť aj nejakého netopiera alebo permoníka.

Podujatie bude realizované v **utorok 3.8. 2021** **o 10.00 h.** v dopoludňajších hodinách.

**O hradoch***(9. august - 15. august)*

Prečítame si knihu Deň, keď pastelky našli domov a s deťmi si spolu vyrobíme hrad z krabíc.

Podujatie bude realizované v **utorok 10.8. 2021** **o 10.00 h.** v dopoludňajších hodinách.

**O piknikoch** *(16. august - 22. august)*

*S*polu so zelenou húseničkou si vymenujeme, aj vyrobíme z plastelíny rôzne druhy ovocia a zeleniny.

Podujatie bude realizované v **utorok 17.8. 2021 o 10.00 h.** v dopoludňajších hodinách.

**O vytrvalosti** *(23. august - 29. august)*

S dobrodružným príbehom budeme spolu hľadať Leotoldu a ak sa nám ju podarí nájsť, deti si budú môcť vyskúšať svoju vytrvalosť aj pri športových súťažiach.

Podujatie bude realizované v **utorok 24.8. 2021 o 10.00 h.** v dopoludňajších hodinách.